UNIVERZITET U SARAJEVU **-** FILOZOFSKI FAKULTET

Na osnovu članova 106. Zakona o visokom obrazovanju ("Službene novine Kantona Sarajevo" broj: 36/22), članova 144, 148. i 173. tačke (1) i (4) Statuta Univerziteta u Sarajevu broj: [01-14-35/23 od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj: 01-4-9-1/24 od 28. 2. 2024. godine, Odluke Senata Univerziteta o saglasnosti za otvaranje trećeg ciklusa studija iz historije broj: 01-38-767/11 od 30. 03. 2011. godine, Prijedlog odluke Vijeća doktorskog studija iz historije od 13. 6. 2025. godine, Prijedloga odluke Vijeća Univerziteta u Sarajevu - Filozofskog fakulteta broj: 03-09/274 od 17. 6. 2025. godine, Odluke Senata Univerziteta o saglasnosti na raspisivanje Konkursa za upis kandidata i kandidatkinja na treći ciklus studija – *Doktorski studij iz historije* u akademskoj 2025/2026. godini broj: 01-8-30/25 od 25. 6. 2025. godine, Univerzitet u Sarajevu - Filozofski fakultet *objavljuje*

**KONKURS**

Za upis studenata na TREĆI CIKLUS STUDIJA – DOKTORSKI STUDIJ IZ HISTORIJE,

na Univerzitetu u Sarajevu - Filozofskom fakultetu, u studijskoj 2025/2026. godini

**I**

Konkurs se raspisuje za upis studenata u treći ciklus studija - doktorski studij iz historije, na četiri smjera:

1. Prostor Bosne i Hercegovine u kontekstu antičke Evrope i Mediterana;

2. Historija srednjovjekovne Bosne;

3. Historija Bosne i Hercegovine u osmanskom periodu (do 1839) i

4. Historija Bosne i Hercegovine u 19. i 20. stoljeću.

Studij se organizira u trajanju od tri godine, a njegovim završetkom stiče se naučno zvanje DOKTOR/DOKTORICA HISTORIJSKIH NAUKA.

**II**

Za studijsku 2025/2026. godinu biće primljeno ukupno **8 kandidata.**

**III**

Pravo pristupa doktorskom studiju i podnošenje prijave imaju sljedeći kandidati:

1. Kandidati koji su stekli diplomu drugog ciklusa studija, akademsku titulu i stručno zvanje magistra iz odgovarajuće oblasti nauka na Univerzitetu u Sarajevu – Filozofskom fakultetu.
2. Kandidati koji su stekli diplomu drugog ciklusa studija, akademsku titulu i stručno zvanje magistra iz odgovarajuće oblasti nauka na drugoj visokoškolskoj ustanovi u Bosni i Hercegovini.
3. Kandidati koji su stekli diplomu drugog ciklusa studija, akademsku titulu i stručno zvanje magistra iz odgovarajuće oblasti nauka na drugoj visokoškolskoj ustanovi u inostranstvu nakon provedenog postupka sticanja uslova za upis na doktorski studij u skladu sa uvjetima ovog konkursa.
4. Kandidati koji su stekli naučni stepen magistra historijskih nauka po ranijem Zakonu o visokom obrazovanju, kojima se priznaje 60 (E)CTS bodova.
5. Kandidati strani državljani prijavljuju se na konkurs pod istim uslovima kao i državljani Bosne i Hercegovine, uz uslov da dostave rješenje o priznavnaju inostranih visokoškolskih kvalifikacija.

**IV**

Uz prijavu na konkurs, kandidati su obavezni dostaviti:

1. Diplomu o završenom prethodnom obrazovanju/ Diploma sa Dodatkom diplome (original ili ovjerenu fotokopiju);
2. Uvjerenje o položenim ispitima na prethodnom studiju (original ili ovjerenu fotokopiju);
3. Rješenje o akademskom priznavnaju inostranih visokoškolskih kvalifikacija koja je stečena u inostranstvu ili diplome stečene u nekoj od država bivše Jugoslavije nakon 6. 4. 1992. godine (original ili ovjerenu fotokopiju);
4. Izvod iz matične knjige rođenih (original ili ovjerenu fotokopiju);
5. Uvjerenje o državljanstvu (original ili ovjerenu fotokopiju);
6. Biografiju
7. Uvjerenje o poznavanju stranog jezika (original ili ovjerenu fotokopiju)

**V**

Visina školarine iznosi 4. 000, 00 KM po godini studija.

**VI**

Nastava za studij će se organizovati za sve kandidate koji ostvare pravo na upis.

**VII**

Konkurs ostaje otvoren 15 dana od dana objavljivanja.

Prijave dostaviti u zatvorenoj koverti putem pošte na adresu: Univerzitet u Sarajevu – Filozofski fakultet, ulica Franje Račkog br. 1, 71000 Sarajevo, sa naznakom „Prijava za upis na doktorski studijiz historije“

Obrazac prijave može se preuzeti sa WEB adrese Fakulteta [www.ff.unsa.ba](http://www.ff.unsa.ba).